Varni na Urgenca.com!

Znaki, da nas želi na spletu kdo speljati na led so včasih precej očitni, a za nekatere še vedno morda ne dovolj.

Tako kot na vseh drugih spletnih straneh, je tudi na Urgenca.com seveda možno, da bi se kdo želel okoristiti na vaš račun. Tehnična ekipa vsakodnevno prepreči na stotine takšnih poskusov, vendar svojega dela ne morejo opraviti brez pomoči skupnosti. Zatorej se včasih kakšen lažni profil izmuzne. Človeška narava pa je takšna, da je še vedno mogoče zaigrati na strune čustev in zvitega prepričevanja. Še posebej v primeru, kadar so naši čuti “omamljeni” od erotičnih fantazij, vročih pogovorov in dogovarjanja za avanture, lahko zlonamernež to uporabi proti nam, če nismo dovolj pozorni!

Ker je domišljija nepridipravov dejansko neomejena je dobro, da se tega zavedamo. Njihova uspešnost izhaja predvsem iz čustvenih zgodb, ki jih napletejo in s “pritiskom” na naša čustva zaradi česar postanemo ranljivi. Še vedno pa je na nas, da te signale prepoznamo in se jim upremo.

In kateri so najbolj očitni signali, da nas nekdo želi pretentati?

Prva stvar, ki jo hoče prevarant narediti, je zamenjati komunikacijsko okolje. Spletni prevaranti se zavedajo, da imamo nad Urgenco nadzor, zatorej se želijo premakniti v okolje, kjer s pogovorom upravljajo oni. Bodite sumnjičavi do vseh, ki vam pošiljajo kakršne koli povezave, ali pa preveč svobodno delijo svoj FB, instagram, Whatsapp ali celo telefonsko številko! To je lahko jasen znak spletnega prevaranta, ali pa vsaj lažnega profila. Če ima uporabnik dobre namene, mu ne bo težko ostati na Urgenci, kjer je okolje za pogovor diskretno in varno.

Zahteva po plačilu preko A-bona, PayPala in VALÚ

Če ste se v zasebnem pogovoru dogovorili za plačilo kakšne dobrine (včasih se prodaja kakšen rabljen kos erotičnega perila in podobno), to ni v kontekstu spletnega portala, za kar Urgenca.com seveda tudi ne odgovarja. Še najbolje bo takšno izmenjavo opraviti na štiri oči. Nikoli ne pošiljajte številk plačilnih kartic (da, tudi to se dogaja), še manj pa raznih PIN kod, preko katerih lahko nekdo potem zlorabi vaš račun.

Potem pa je tu še en priljubljen plačilni sistem, ki se po novem imenuje VALÚ Moneta. Gre za plačevanje s pomočjo aplikacije ali klicnega niza na mobilnem telefonu. V primeru morebitne zlorabe bi se lahko utegnilo zgoditi naslednje. Oseba, ki ste jo spoznali na spletu, bi od vas zahtevala neko plačilo za karkoli preko VALÚ Monete in vam na SMS poslala kodo za potrditev plačila.

PREVERITE TUDI VARNOSTNI CENTER URGENCE

Če bi to dejansko potrdili, bi ostali brez določenega zneska, predmeta prodaje ne bi prejeli, vaš denar pa bi se “pretočil” preko prodajnega mesta, namenjenega določeni prevari. Za osebo bi se nato izgubila vsaka sled. Dodajmo, da tudi ponudnik VALÚ Monete resno jemlje varnost in skrbi, da do tega ne bi prihajalo, ampak … Bolje biti previden.

Pošiljanje osebnih podatkov

Na Urgenca.com smo zavezani k strogim merilom varovanja osebnih podatkov uporabnikov, zato je storitev popolnoma anonimna! Tudi uporabniki pa ne bi smeli kar tako pretirano lahkotno razdajati svojih osebnih podatkov tretjim osebam, ki jih spoznajo na portalu. V primeru, da se za ta korak odločite, bodite pozorni na to, katere podatke posredujete in se zavedajte, da na nasprotni strani morda ni oseba z dobrimi nameni, za kakršno se izdaja.

Ob zahtevi po vaših osebnih podatkih se najprej vprašajte, čemu jih oseba potrebuje in dobro premislite, preden jih boste posredovali. Tudi v primeru, da od osebe s katero komunicirate, prejmete njene osebne podatke, to ne pomeni, da so ti pravilni. Za kaj takšnega Urgenca.com seveda ne more garantirati, saj gre za zaseben pogovor med vami in to osebo. Na ta način bi vas morda oseba rada prepričala v to, da so njeni nameni dobronamerni in od vas izvabila določene podatke.

Ne gre pozabiti, da preko Urgence ponujamo najboljšo rešitev za varno komunikacijo – Audio-video klice. Preko njih se lahko prepričate, s kom govorite, hkrati pa pri tem ne bodo izmenjani kakršni koli osebni podatki.

Pozor, kadar nekdo vpliva na vaša čustva in vest

Precej spletnih prevar izvira iz pritiska na točno določena čustva posameznika. Na začetku se zdi, da se samo spoznavata, nakar vam zaupa svojo žalostno zgodbo. Morda težave ob ločitvi ali pa zlobnost (pogosto neobstoječega) partnerja, za kar bi potrebovala nekaj denarja, da se postavi na noge. Seveda vam obljubi vračilo le tega v določenem času, ali pa celo kakšne protiusluge. Denarja ji seveda v nobenem primeru ne pošiljajte! Navadno se te osebe pogreznejo v temo po prejemu plačila in zanje nikoli več ne slišite.

Uporabniki sami odgovarjajo za svoja dejanja

Tako kot pri vseh stvareh na tem svetu, se je potrebno znati obnašati in biti pošten, ter strpen do drugih tudi na spletu. Uporabniki portala Urgenca.com so sami odgovorni za svoja mnenja, nasvete, izjave, ponudbe ali druge podatke oz. vsebine, ki nastanejo oz. so posredovane preko storitev spletnega portala.

NEKAJ NASVETOV:

Urgenca.com močno odsvetuje komunikacijo izven portala (e-mail, Snapchat, Hangousts, telefon, FB, …).

Prvi zmenek naj bo ob določeni uri na določenem (javnem) kraju – za to si ni potrebno izmenjati kontaktov. Pred odhodom na zmenek prav tako nekomu povejte, da se odpravljate na zmenek in kdaj cca boste doma oziroma dosegljivi.

Uporabniki naj ne nasedajo na izjave tipa: tukaj ne morem pisati, daj mi svoj mail ali nimam članarine.

Uporabniki naj pod nobenimi pogoji ne pošiljajo PIN kod kartic paysafecard (niti delno niti v celoti).

Uporabniki Urgence naj v primeru, ko določena uporabnica/uporabnik od njih zahteva npr. paysafecard, takoj prijavijo zlorabo (preko gumba Prijavi zlorabo, maila, telefona), pri čemer navedejo, da gre za zlorabo s paysafecard.

Preverite Varnostni center Urgence.

Uporaba zdrave “kmečke” pameti

Čeprav bi si vsi skupaj želeli, da bi imeli možnost izbrati opcijo nekakšnega “mehurčka” v katerem bi bili povsem varni na tem svetu, pa temu žal ni tako. Še vedno je najboljša obramba pred nepridipravi in slabimi izkušnjami prav naša zdrava pamet. Če je nekaj videti predobro, da bi bilo res, potem to skoraj zagotovo ni. Če se znajdete v trenutku, ko ste pripravljeni neznancu ali neznanki poslati denar, zaupati osebne podatke ali številke bančne kartice, … se ustavite, naslonite nazaj in nekajkrat globoko vdihnite.

Verjetno ne delite teh podatkov niti z večjim delom svoje družine. Zakaj bi to počeli z neznancem, ki ste ga ravnokar spoznali na spletu? Nikoli, pod nobenim pogojem, ne pošiljajte denarja osebam, ki ste jih spoznali preko spleta!

Hitro boste vedeli, da bi ga lahko zelo polomili. Popoln računalniški algoritem za odkrivanje tovrstnih prevar žal ne obstaja, čeprav se v zadnjem času določeni sistemi, podprti z AI, pospešeno razvijajo in bodo v prihodnosti močno olajšali prepoznavanje slabih namer.

Gre za neposreden vpliv na čustva človeka, ki je tarča takoj, ko se sploh zaplete v takšen. Prav zato ste le uporabniki tisti, ki to lahko preprečite. Pomislite, bi dali na cesti neznancu številko svoje bančne kartice in PIN kodo? Nikoli!

Na spletu pa je vse skupaj nekoliko drugače, nedolžen klepet se razvije v pravo virtualno prijateljstvu in nenadoma se vam zdi, da denar posojate prijatelju in ne neznancu.

Ne pozabite, da so spletni prevaranti strokovnjaki na svojem področju. So mojstri čustvene manipulacije, ki bodo izkoristili vašo naivnost, osamljenost, vaš pohlep in poželenje. Ničkolikokrat smo slišali ponosne može, ki se ustijo, da se to njim ne more zgoditi – pa so ostali z luknjo v žepu. Zatorej – previdno! Tudi pri uporabi Urgence uporabljaj zgornjo glavo pogosteje kot tisto drugo.